Nevoja për rindërtimin e qytetit Raka në Siri 
Kur kanë kaluar dy vite nga spastrimi i qyetit nga militantë të Shtetit Islamik, Raka vazhdon të jetë e shkatërruar dhe me nevoja të mëdha për rindërtim. 
Dikur i konsideruar si kryeqyteti i Shtetit Islamik, qyteti sirian Raqqa po rimëkëmbet me ngadalë, dy vjet nga spastrimi i grupit terrorist. Siç njofton nga Raqqa korespondenti i Zërit të Amerikës, Sirwan Kajjo, zyrtarët lokalë dhe banorët ankohen për mungesë fondesh për rindërtimin e qytetit. Afro dy vjet pas spastrimit nga militantët e Shtetit Islamik, qyteti sirian Raqqa po përpiqet të marrë veten nga një luftë që shkatërroi çdo aspekt të një jete normale. Forcat Demokratike Siriane të mbështetura nga Shtetet e Bashkuara e çliruan qytetin Raqqa në tetor 2017. Por gjatë betejesë 3 mujore, pjesa dërmuese e infrastrukturës së qytetit u rrënua. Zyrtarët lokalë ankohen se koalicioni ndërkombëtar për mposhtjen e Shtetit Islamik dhe që ndihmoi në çlirimin e qytetit, ka humbur interes në rindërtimin e Raqqa-s, ndërsa vëmendja është përqendruar tek zona të tjera të çliruara nga sundimi i Shtetit Islamik. Abdullah Aryan punon për Këshillin Civil të qytetit Raqqa. Këshilli Civil i Rakës, që u formua gjatë betejës për çlirimin e qytetit, ka patur përgjegjësitë kryesore për rindërtimin. Por mungesa e fondeve i ka detyruar ata të përqendrohen në rimëkëmbjen e shërbimeve bazë për të mundësuar rikthimin e sa më shumë të shpërngulurve. Abdullah al-Ali punon për Komisionin e Rindërtimit të Rakës. Gjatë betejës kundër Shtetit Islamik u shkatërruan nëntë ura kryesore mbi Lumin Eufrat si dhe kanale vaditëse. Deri tani, vetëm tre janë riparuar. Të kthyerit, si Abdulkarim Issa, gjejnë një vend të shkatërruar. Ekonomia lokale e përkeqësuar i bën të kthyerit të pyesin nëse vendimi për rikthimin ishte i mençur. Një prej tyre është Hassani. Pa përparim të shpejtë në Raka, zyrtarët paralajmërojnë se ekstremizmi mund të ringjallet. thotë Abdullah Aryan në Këshillin Civil të Rakës. Vitin e kaluar Shtetet e Bashkuara shkurtuan rreth 230 milion dollarë financime për verilindjen e Sirisë. Uashingtoni tha se do të mbështetej tek kontributet financiare nga vende si Arabia Saudite, Emiratet e Bashkuara Arabe dhe vende të tjera të koalicionit kundër Shtetit Islamik. Pavarësisht shkurtimeve, Shtetet e Bashkuara mbeten donatori më i madh ndërkombëtar për reagimin në Siri, duke ofruar afro 8.1 miliard dollarë ndihma humanitare që nga fillimi i krizës për popullsinë e zhvendosur brenda Sirisë dhe rajonit.